runetrust/blame-folketinget-dk huggingface dataset:
Lars Barfoed (KF), 2004-05-28:
Det er jo som bekendt sådan, at regeringen arbejder på en række fronter med at skabe mere fornuftige vilkår for børnefamilierne, og der vil vi i hvert fald i Det Konservative Folkeparti afvente, hvad der kommer ud af det arbejde, inden vi tager endelig stilling til, hvad der skal ske, og dermed også om de principper, der ligger i det her beslutningsforslag, er nogle, der skal fremmes.
Hans Kristian Skibby (DF), 2020-06-09:
Men jeg vil alligevel have lov at spørge ministeren i forhold til det her med at kigge baglæns, om ministeren kan erindre, at ministeren selv har været forslagsstiller på nøjagtig det samme beslutningsforslag som det, Folketinget behandler i dag, bare for 13 år siden.
Marianne Jelved (RV), 2004-10-07:
Vi har tilkendegivet her i efteråret, at vi er med på at forlænge, næste gang regeringen senere her i efteråret fremsætter et forslag, og vi har tilkendegivet, at vi stadig væk mener, at det er vigtigt, at vi diskuterer formålet med, at der er danske tropper i Irak.
Sophie Løhde (V), 2025-02-06:
Jeg ser frem til sammen med aftalepartierne bag sundhedsreformen, at vi skal drøfte, hvordan vi skruer den konkrete model sammen, med henblik på så at få fremsat den fornødne lovgivning, som vel at mærke jo også skal kunne tåle at møde virkeligheden og dermed ikke bare se fin ud på papiret, men også virke i praksis.
Merete Riisager (LA), 2014-03-13:
Vi undrer os lidt over, at man har haft fagpersonerne, altså lærerne, så lidt inddraget i processen, men vi synes, det er rigtig udmærket, at man har nogle mål, som er forståelige for dem, der skal nå dem, og vi synes også, det er fint, hvis man kan gøre det sådan, at man faktisk kan bruge dem til noget og – igen – sammenligne mellem regioner og skoler.
Erling Bonnesen (V), 2008-11-19:
Nogle giver udtryk for, at de gerne ville have det - det er de få - og så er der rigtig mange, der, når man spørger dem, siger, og det har jeg da gjort nogle gange nu, siden debatten blev rejst her i sommer: Nej, det er vi faktisk ikke klar til, men vi vil gerne vide noget mere om det.
Benedikte Kiær (KF), 2010-05-26:
Nu er der jo forhandlet en samlet pakke på plads, og jeg er som socialminister meget glad for, at det har været muligt at finde en økonomisk ansvarlig løsning, hvor kommunerne bliver friholdt for en besparelse på 4 mia. kr., og hvor vi undgår at suspendere den automatiske stigning i overførselsindkomsterne.
Karin Nødgaard (DF), 2018-11-15:
Men for os har det været utrolig vigtigt, at når det drejer sig om fælles børn, så får man altså skabt det mest solide fundament for sine børn som overhovedet muligt, også i den hverdag, der følger, og her er vi altså overbevist om, at tid til refleksion absolut ikke skader.
Hans Kristian Skibby (DF), 2010-05-04:
Skal det forstås sådan, at det faktisk er Socialistisk Folkepartis politik, at vi lige så godt bare kan acceptere, at der, hvis man vil smugle heroin, amfetamin, cannabis, skunk, alt muligt mærkeligt ind over de danske landegrænser, så ingen grund er til, at vi bruger nogen ressourcer på at opføre os anstændigt ved at lave en synlig, fast og venlig grænsekontrol med stikprøver?
Christoffer Aagaard Melson (V), 2020-06-22:
Vi har jo haft besøg af en række politikere, også fra Grønland, som har været ret bekymrede over den nuværende situation, og derfor er det vigtigt for mig, at vi har den dialog og også kommer i dybden med den her sag, så vi er sikre på, at vi finder de rigtige løsninger.
Astrid Krag (S), 2020-05-07:
Problemet er jo tværtimod, at der er for mange kvinder, der inden for den første uge af deres ophold mister modet og vender tilbage til den partner, der jo typisk ikke bare har været fysisk voldelig, men også har udøvet psykisk vold og nedbrudt kvinden og kvindens selvværd på en måde, der gør, at vi desværre ser for mange kvinder, der har gentagne ophold på et kvindekrisecenter, altså fordi de vender tilbage til volden.
Kirsten Normann Andersen (SF), 2019-04-24:
Men markedet viser, at den lave rente kan opnås i en lang årrække, 30 år frem, og med forslaget vil man desuden kunne efterkomme den meget store efterspørgsel på almene boliger i dele af landet, især i Københavnsområdet, fordi de lavere låneomkostninger vil gøre det muligt at bygge flere boliger med en husleje, som folk faktisk kan betale.
Klaus Kjær (DF), 1999-05-28:
Specielt denne sag viser, at disse partier helt ukritisk og uden at skele til trafikpronogserne blindt og nærmest fanatisk foreslår motorveje og firesporede motortrafikveje - hvilket der i realiteten ikke er nogen som helst forskel på, bortset fra hastighedsbegrænsningen - uanset om trafikgrundlaget er i orden. I det af regeringen fremsatte forslag er der opereret med anlæg af firesporet motortrafikvej på de mest belastede strækninger, både på rute 15 og rute 18 rundt omkring Herning.
Villy Søvndal (SF), 2011-10-12:
Jeg synes selv, det afgørende er, at vi har fået sikkerhed for, at fremover kommer der ikke til at ske den slags, uden at Danmark er underrettet, og det er klart, at Danmark aldrig nogen sinde vil give tilladelse til, at man i modstrid med folkeretten overflyver dansk, grønlandsk eller færøsk territorium med fanger.
Per Clausen (EL), 2008-04-08:
For hvis man troede, at den EU-aftale, man havde lavet, ikke havde juridisk gyldighed, hvad angår EU-retten, og måske heller ikke nogen stor gyldighed, hvad angår danske forhold, men dog var en politisk aftale, det måtte forventes de øvrige partier stod ved, kan det vel siges på den måde, at Venstres og Konservatives reaktion i dag ikke tyder på, at det her tages særlig alvorligt.
Mattias Tesfaye (S), 2020-11-05:
Lovforslaget skal altså være med til at sende et stærkt signal om, at den adfærd, vi så sidste nytår og desværre har set også i andre tilfælde, er fuldstændig uacceptabel i Danmark, fordi alle selvfølgelig skal kunne færdes frit på gaden uden frygt for at blive beskudt med fyrværkeri eller lignende.
Anne Grete Holmsgaard (SF), 2010-03-05:
Det er jo den infrastruktur, vi skal have hen ad vejen, sådan at folk siger, at nå ja, det kunne godt være, de skulle købe en elbil, det kunne godt være, det er rigtigt, når de kigger på deres egen måde at køre på, at de jo i virkeligheden for det meste kører korte ture, som gennemsnittet af danskere gør, for selv om man, som fru Margrethe Vestager sagde, måske drømmer om at tage til Paris hver anden dag, så er det altså bare ikke det, man gør.
Brian Mikkelsen (KF), 2001-01-12:
Der er selvfølgelig en usikkerhed ved at køre på motorcykel, ligesom der er ved at cykle, ved at gå på gaden, ved at køre i bil osv., men man skal altså være opmærksom på, at der er forskel på motorcykler, og man bør i særdeleshed bemærke, at motorcyklernes dårlige image sandsynligvis primært skyldes de helt unge motorcyklister, som ikke forstår at håndtere hestekræfterne, ganske som det ofte er tilfældet med de helt unge bilister.
Peter Hummelgaard (S), 2024-04-10:
I forhold til det strafferetlige ansvar indebærer de særlige regler, at der er en længere forældelsesfrist for en række lovovertrædelser, så det fortsat er muligt at gøre strafansvar gældende mod gerningspersonen, selv om offeret først er i stand til at anmelde forholdet, efter at han eller hun er blevet voksen.
Keld Albrechtsen (EL), 2001-05-21:
Så det håber jeg at ministeren kan forsikre er dækket af miljøgarantien, sådan som det også står i notatet, uanset at det er landbrugsområdet, og at den danske regering selvfølgelig ikke vil indføre særlig slemme regler på det økologiske område, værre end dem, der gælder på det almindelige område.
Lisbeth Bech Poulsen (SF), 2015-05-13:
Ja, hvis formanden tillader, må jeg sige, at tiden jo også er forpasset i forhold til spørgsmålet, men jeg har stadig væk nogle spørgsmål, jeg gerne vil stille under det her spørgsmål: Vil ministeren flytte myndighedsansvaret for den eksisterede VVM vedrørende efterforskningsboringen i Dybvad til Miljøministeriet?
Peder Hvelplund (EL), 2020-12-01:
Men jeg vil nu alligevel godt lige tage fat i det der med spåkulgen, for nu spurgte hr. Morten Dahlin tidligere om, om det var min opfattelse, at det her var noget, som bandemedlemmer frygtede, og det kan vi jo i sagens natur kun vide, hvis det er sådan, at vi kigger i en spåkugle.
Jakob Ellemann-Jensen (V), 2020-06-22:
Vi har jo deltaget i nogle af de samme møder, bl.a. sættemøder, og delt den her frustration over ikke at kunne få sådan det samlede billede af, hvor meget der er i de enkelte klumper, fordi jeg tror, vi har en fælles bekymring, der hedder: Når vi så til landbruget til sidst, og så skal det hele leveres her?
Mette Frederiksen (S), 2007-03-14:
Hvis man vil lave en dagtilbudslov, der hviler på børns behov, så skal man jo i langt højere grad end tilfældet er turde arbejde under en overskrift, der hedder børns rettigheder, og sige, at børn har ret til veluddannede, velkvalificerede og motiverede voksne.
Carsten Bach (LA), 2017-10-10:
Som vi lige har hørt de to foregående ordførere, skal lovforslaget her skabe den fornødne lovhjemmel til, at der kan indgås en samarbejdsaftale mellem Danmark og Færøerne, så den gældende retsstilling i forhold til såkaldt fremmedadoption opretholdes, efter at Færøerne overtager sagsområdet for bl.a. familieret.
Morten Dahlin (V), 2019-11-19:
For det er jo en af de ting, der også, hvis man nærlæser høringssvaret, bliver nævnt fra flere forskellige parter, nemlig balancen mellem, hvad der efterfølgende skal fastsættes af ministeren på bekendtgørelsesniveau, og hvad der skal indgå i selve lovteksten.
Sonja Albrink (CD), 2001-02-01:
om hensigtsmæssigheden af en sådan ordning, men vi er som udgangspunkt positivt indstillet. Med hensyn til spørgsmålet om varetægtsfængsling af indbrudstyve i op til 1 uge, når gerningsmanden er taget på fersk gerning, er vi som udgangspunkt helt enige i, at det er krænkende, når gerningsmanden slippes løs kort efter anholdelsen, og vi er også enige i, at politiet skal have de bedst mulige betingelser for at opklare forbrydelserne.
Jonas Dahl (SF), 2014-10-09:
Hvis der også er et politisk flertal for at have offentlig vækst, for at gøre noget ved dagpengesystemet efter et valg, vil Venstre så bakke op om det, eller betyder det, at Venstres formand, hr. Lars Løkke Rasmussen, vil give afkald på statsministerposten?
Jesper Langballe (DF), 2010-01-26:
Jamen jeg skal ikke tale foragteligt om hr. Kamal Qureshis historiske viden, men jeg vil nok sige, at hr. Kamal Qureshis forståelse af, hvad historie er, er meget afslørende for hele hr. Kamal Qureshis måde at betragte tilværelsen på.
Per Stig Møller (KF), 2007-05-08:
I begyndelsen, da Europarådet var den eneste europæiske organisation, var dagsordenen meget bred, men Europarådet søger nu at koncentrere sig om sine kernekompetencer, jo ikke mindst fordi vi har fået OSCE, og vi har også fået EU, som har fået en større og større vægt inden for de forskellige områder.
Steffen Larsen (LA), 2025-01-28:
Så længe danskerne ved, hvad de tilslutter sig, de nemt kan afmelde sig igen, og at pengene faktisk går til de erklærede formål, så kan jeg slet ikke se det som et problem, at man kan abonnere på at sende penge til en frivillig organisation, der gør velgørende gerninger.
Anders Fogh Rasmussen (V), 2005-01-12:
Jeg kan bekræfte over for hr. Keld Albrechtsen, at jeg har set meget frem til igen at møde hr. Keld Albrechtsen her jævnt hen onsdag eftermiddage her i Folketingssalen, og vil så på hr. Keld Albrechtsens spørgsmål svare klart og tydeligt, at der ikke er noget som helst om det, hr. Keld Albrechtsen siger eller frygter.
Rikke Hvilshøj (V), 2005-04-29:
En yderligere indblanding i Rigspolitiets opgaver og tilrettelæggelse af arbejdet håber jeg at hr. Morten Bødskov har forståelse for at jeg er lidt forsigtig med at gå ind i, for det er ikke min ressort, og det vil under alle omstændigheder kræve en drøftelse med justitsministeren.
Per Ørum Jørgensen (KF), 2009-10-29:
Jeg synes faktisk, at det er et godt signal, som EU sender, fordi når det gælder transportsektoren – og der gælder det ikke bare luftfarten, der gælder det selvfølgelig også vores skibstrafik – er det væsentligt, at det bliver gjort i en international sammenhæng, i FN-sammenhæng og gerne her i København i december måned, så man derved også kan forpligte alle nationer og dermed også konkurrencemæssigt sikre, at de nationer, som gør noget ved klimaet, og som tager klimaudfordringen alvorligt, reelt ikke bliver konkurrencemæssigt svækket i forhold til de nationer, der ikke gør noget i forhold til klimaet.
Karen Ellemann (V), 2009-11-10:
Og det, jeg kan undre mig over her, er, at hr. Thomas Jensen tilsyneladende under sit spørgsmål her rent faktisk står og roser og anerkender vigtigheden af, at der er ordentlige rammer i forbindelse med at opføre almene boliger, men at Socialdemokraterne valgte at stemme imod det lovforslag.
Peter Skaarup (DF), 2014-05-15:
Er De Konservative enige i, at det måske ikke lige er dagens bud på en rigtig god formålsparagraf, og kunne De Konservative støtte de britiske konservative i, at den formålsparagraf bør ændres, fordi den simpelt hen ikke er i overensstemmelse med nutidens udfordringer, hvor vi jo f.eks. har en interesse i, at vi selv kan tage vare på den danske børnecheck, hvilket vi ikke kan få lov til, fordi Domstolen er så stærk, som den er, og virker i retning af mere union?
Erik Christensen (S), 2016-02-09:
Når ordføreren to gange ligesom bekræfter eller selv siger, at baggrunden for det her er, at flere mennesker vil komme i arbejde, når der vil være større forskel på kontanthjælpen og på lønnen, bliver jeg nødt til at spørge: Hvad er så baggrunden for, at ordføreren så samtidig står og siger, at hvis man ikke satte den yderligere ned, ville der ikke komme flere?
Pernille Skipper (EL), 2020-12-11:
Det stiller os jo i hvert fald et sted, hvor vi siger, at det er et indirekte objektivt ansvar, for man kan ikke sige, at arbejdsgiveren har ansvaret for alt, uanset hvad de så har gjort og ikke gjort, men de skal dog have så meget styr på arbejdsmiljøet, at de også kan sige: Vi har gjort det, der skulle til, for at undgå det her i videst muligt omfang.
Christian Juhl (EL), 2021-10-12:
Men jeg ved jo godt, at når man er konservativ eller Venstreperson, er det et tabu at tale om, at der faktisk oppe i det øverste lag også er problemer, og derfor mener jeg, vi skal snakke mere generelt om de her ting og lade være med at udskamme en bestemt gruppe af mennesker, men i stedet sige, at vi dog skulle prøve at få en helhedsforandring med større lighed og med større balance og harmoni i alle vores boligområder.
Mai Villadsen (EL), 2023-05-31:
Vi synes, at der skal være en mere fair fordeling af flygtninge generelt i Europa, og der er jo ingen tvivl om, at vi i Danmark med vores relativt stramme asylpolitik har været nogle af dem, der ikke har taget lige så mange flygtninge som dem, der ligger mere på grænselandet til det afrikanske kontinent, men også lande som Sverige.
Ellen Trane Nørby (V), 2018-11-23:
Derfor er vi blandt partierne også enige om, at der fra det nye år igangsættes forsøg med udsendelse af information og opfordring til at melde sig til donorregistret via e-Box, så vi på den måde forhåbentlig kan nå længere ud, end vi har formået hidtil.
Peter Duetoft (CD), 1998-05-06:
Lad os så ikke tage den her i de hede dage, men vi er nødt til at tage den for alle parters skyld, for der er jo ingen grund til at gå ud i en skuespilkonflikt - undskyld udtrykket - men hvis alle ved, at man inden 14 dage er nødt til at gribe ind fra Folketingets side, bliver det jo en eller anden form for absurd teaterstykke, og det er der jo ingen grund til.
Flemming Møller Mortensen (S), 2018-04-19:
Det er der, jeg siger, at vi har konkluderet, at vi bliver nødt til at tage skeen i den anden hånd; vi bliver nødt til at skabe nogle incitamenter; vi bliver nødt til at sikre, at når borgere kommer her, bliver de sproglige forudsætninger et område, hvor der stilles krav, for ellers får vi ikke den omtalte samhørighed i vores samfund, som jeg talte om før.
Mogens Nørgård Pedersen (KD), 2004-11-26:
Når det gælder forslaget fra Socialdemokraterne, har jeg selvfølgelig søgt tilbage i annalerne, det vil enhver seriøs folketingspolitiker gøre, for at se, hvad vi nu sagde sidst – ikke fordi jeg vil til at gentage den tale, det ville jo være fuldstændig tåbeligt, for den kan man sandsynligvis huske.
Henrik Sass Larsen (S), 2014-03-25:
Det er jo rigtigt, som Venstres ordfører konstaterede, at det her er grundloven for de erhvervsdrivende fonde, og at arbejdet har været grundigt belyst, i og med at et udvalg har sat sig ned og arbejdet tingene grundigt igennem igennem mange år, sådan at vi nu får en modernisering af loven, som har været påkrævet længe.
Jesper Langballe (DF), 2010-11-23:
Arbejdsløsheden kan gå op og ned, og det er altid trist at være arbejdsløs, men her er der tale om en tilstand, som jo er forberedt af venstrefløjen, den nuværende opposition, før 2001, og som vi andre har måttet kæmpe for at råde bod på lige siden.
Flemming Hansen (KF), 2002-05-14:
Det er man selvfølgelig meget velkommen til, men lad mig sige, at man jo kun er i et undersøgende stadium med hensyn til den, og derfor er jeg glad for, at alle ordførere har sagt, at nu vil de se resultatet af undersøgelsen, inden de binder sig til noget som helst, naturligvis.
Lars Barfoed (KF), 2003-12-12:
Da hr. Morten Helveg Petersen ikke vil svare på det direkte, må jeg bare konstatere, at når der ikke bliver svaret benægtende, så må hr. Morten Helveg Petersen være enig med mig i, at man umuligt kan tale om, at pengene fosser ud af statskassen; når der er et overskud på 10 mia. kr., så fosser de ind i statskassen.
Kristen Touborg (SF), 2006-11-29:
Men jeg går ud fra, at De Konservative er enige i, at når der bliver lagt så stramme rammer om kommunerne, er kommunerne nødt til at gribe ind og enten nedlægge skoler eller plejehjem eller begge dele for den sags skyld, og så kan vi herinde godt have haft en vis indflydelse på, hvordan kommunerne er nødt til at agere.
Rasmus Stoklund (S), 2021-04-08:
For jeg synes, at når man står med en, der har en midlertidig opholdstilladelse i Danmark, fordi vedkommende er flygtning og man står med valget mellem, om vedkommende skal forsørge sig selv, eller om vedkommende skal på offentlig forsørgelse, så ville jeg da til enhver tid foretrække, at vedkommende forsørger sig selv og så rejser hjem, når man ikke længere har brug for beskyttelse i Danmark.
Ole Birk Olesen (LA), 2020-05-15:
Det kan være, at det er nødvendigt, men ligefrem at tage bilen, sælge den og stoppe pengene i statskassen, når den person eller den virksomhed, som udlejede eller udlånte bilen, ikke var vidende om, at lejer eller låner var en kendt vanvidsbilist, mener jeg er tæt på i sig selv at være vanvittigt.
Signe Munk (SF), 2020-06-18:
vil det selvfølgelig tage tid at reducere brugen af træpiller i varmeforsyningen her i Danmark, men der er selvsagt samtidig et målrettet arbejde, der må gå i gang – for SF at se – fordi mængden af det træ, vi brænder af i dag, også har betydning for bæredygtigheden samlet set.
Morten Messerschmidt (DF), 2020-05-19:
Det kredser nemlig ikke kun om, som ministeren var inde på, at fastholde erindringen om holocaust og udbrede kendskabet til de modbydeligheder, der foregik, såvel som den antisemitisme, der er i vores moderne samfund, men også om at prøve at komme et spadestik dybere og forstå, hvad der ligger til grund.
Josephine Fock (ALT), 2018-01-11:
Vi står jo her i dag for at behandle et forslag, som vil nedsætte integrationsydelsen med 3 pct. og omlægge det nuværende dansktillæg til en tidsbegrænset danskbonus og indføre en skattefri danskbonus til personer, som er omfattet af et integrationsprogram, men som ikke modtager integrationsydelse.
Poul Nødgaard (DF), 2004-06-01:
Men jeg vil godt spørge hr. Aage Frandsen, hvad det er, der gør, at hver gang juraprofessor Jens Peter Christensen fra Aarhus Universitet udtaler et eller andet, også i den aktuelle sag, står stort set hele Folketinget nærmest ret og siger, at så må det altså være sådan. Jeg vil godt spørge hr. Aage Frandsen, om de 2 år, som juraprofessoren og hans folk foreslår som noget, der kan lade sig gøre inden for grundlovens bestemmelser, ikke kan være lige så grundlovsstridigt som 6 eller 8 eller 12 år, som vi foreslår?
Peter Kofod Poulsen (DF), 2018-01-24:
Hvis respektpakken skal virke, kræver det jo også, at vi får fat i nakken på nogle af de her folk, som forstyrrer den kommunale hjemmepleje, og sørger for, at hjemmeplejen kan arbejde under ordentlige forhold, eller at vores ældre kan få den hjælp, som de selvfølgelig fortjener, og så vil det under alle omstændigheder kræve, at der er talstærkt politi til stede, så man sikrer, at der er tryghed i sådan et område.
Thomas Danielsen (V), 2014-03-11:
Vi har kun givet udtryk for, at man skulle have spillet en mere aktiv rolle i forhold til forhandlingerne mellem Norge og EU, og nu har jeg desværre ikke taget det sidste fiskeriblad med, hvor jeg ellers ser, at ordføreren, som nu har travlt med at angribe Venstre, ellers er citeret på bedste vis for, at den her udfordring ikke er kommet som nogen overraskelse.
Leif Mikkelsen (LA), 2014-12-11:
De er faktisk befolket med ildsjæle, som gerne vil gøre noget selv, og vi ser faktisk jævnligt eksempler på, at de holder liv i foreningslivet, forsamlingshuse, idrætspladser, sommerfester osv., og det er noget, man gør helt selv uden indblanding – i hvert fald uden indblanding fra det her hus.
Bent Hindrup Andersen (EL), 1997-11-25:
Det er her, det reelle problem ligger efter vores opfattelse, det gælder om at få rettet op på den skævhed, og vi vil foreslå, at det sker ved at lægge en afgift på transporten med lastbiler, og at denne afgift skal bruges til at lette transport- og havneafgifterne for coasterne.
Martin Henriksen (DF), 2012-04-10:
Og så slutter man af med at skrive på den sidste side, hvilke jeg synes er ret tankevækkende, og jeg citerer fra notatet fra Dansk Industri: »Tal fra Danmarks Statistik viser, at det samlede antal udlændinge i Danmark med en lang videregående uddannelse er steget i de senere år og udgjorde ca. 29.000 personer i 2010.
Kim Valentin (V), 2020-05-13:
For det, der ligger til grund her, er jo den her samfundskontrakt, som i virkeligheden er sådan, at hvis ikke dem, der betaler til tiden og gør deres pligt og alle de her ting, ser, at alle dem, der ikke gør det, på en eller anden måde bliver straffet, eller at man i hvert fald kommer lidt efter dem på en ordentlig måde, jamen så svigter man den samfundskontrakt både på den ene og den anden side.
Henriette Kjær (KF), 2005-12-15:
Men heldigvis bliver der jo kørt en masse forskellige programmer fra Integrationsministeriets side, og der er heldigvis virksomheder, der går aktivt ind i arbejdet, bl.a. Coloplast, Grundfos og Micro Matic, der har sagt: Vi vil godt være med til at give mennesker med anden etnisk baggrund, der har været uden for arbejdsmarkedet i lang tid, et tilbud hos os.
Lone Møller (S), 2004-01-22:
Jeg vil gerne spørge hr. Hans Andersen, som jo selv starter sin ordførertale med også at henvise til Sundhedsstyrelsens redegørelse og handlingsplan, om hr. Hans Andersen ikke kan bekræfte, at i den nationale handlingsplan mod overvægt, lægges der netop op til at optimere behandlingen hos kliniske diætister.
Line Barfod (EL), 2009-04-22:
Nu støtter Kommunernes Landsforening jo ikke den væsentlige del af forslaget, der handler om, at der skal privatiseres, den væsentlige del af forslaget, der handler om, at vi skal bruge masser af skattekroner på at finansiere opbygningen af en masse private firmaer, ligesom regeringen har sikret, at en masse skattekroner går til at opbygge et privat sundhedsvæsen.
Nikolaj Villumsen (EL), 2016-12-08:
Der er, kan man sige, ingen tvivl om, som jeg også sagde tidligere til udenrigsministeren, at der ikke er nogen større julegave, man kan give den tyrkiske præsident Erdogan end at vedtage det forslag fra Dansk Folkeparti, som ligger her, og det er selvfølgelig også derfor, at vi ikke kan støtte det, og jeg er glad for, at Socialdemokratiet heller ikke kan det.